1985R2967 — LV — 15.08.2006 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EEK) Nr. 2967/85

(1985. gada 24. oktobris),

ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai







EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju ( 1 ), kurā jaunākie grozījumi izdarīti ar Regulu (EEK) Nr. 2966/80 ( 2 ), un jo īpaši tās 2. pantu un 4. panta 6. punktu, ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai ( 3 ), un jo īpaši tās 5. panta 1. punktu, tā kā Regulas (EEK) Nr. 3220/84 piemērošanai būtu jāizklāsta sīki izstrādāti noteikumi, jo īpaši pasākumi, kas paredzēti, lai nodrošinātu tās vienādu piemērošanu; tā kā tiek pieņemts, ka “svars” ir auksta liemeņa svars; tā kā to aprēķina, svēršanas rezultātam piemērojot konversijas koeficientu, kas jānosaka; tā kā minētais koeficients var mainīties atkarībā no laika, kas paiet starp cūkas svēršanu un kaušanu; tā kā tāpēc pieļaujams koeficienta labojums; tā kā liemeņu liesās gaļas saturu vērtē ar atļautām klasifikācijas metodēm; tā kā drīkst atļaut tikai statistiski pārbaudītas vērtēšanas metodes; tā kā klasifikācijas metodes atļauj, vērtēšanā ņemot vērā statistiskās kļūdas maksimālu pielaidi, kas jānorāda sīkāk; tā kā liemeņu marķēšana, neskarot Regulas (EEK) Nr. 3220/84 4. panta 2. punktu, ir jāveic obligāti; tā kā, lai tirgu padarītu caurskatāmāku, jānosaka sīki izstrādāti noteikumi attiecībā uz liemeņu marķēšanu un identificēšana, tomēr noteiktos apstākļos pieļaujot atkāpes; tā kā šajā regulā paredzētie pasākumi ir saskaņā ar Cūkgaļas vadības komitejas atzinumu, IR PIEŅĒMUSI ŠO REGULU.







1. pants

Šajā regulā ir izklāstīti sīki izstrādāti noteikumi, lai īstenotu Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai.

2. pants

1. Auksta liemeņa svaru, kā minēts Regulas (EEK) Nr. 3220/84 2. panta 2. punkta pirmajā daļā, iegūst, atņemot 2,0 % no silta liemeņa svara, kas reģistrēts ne vēlāk kā 45 minūtes pēc tam, kad cūka nokauta.

2. Ja kādā kautuvē nav iespējams ievērot 45 minūšu periodu starp kaušanu un svēršanu, dalībvalsts attiecīgā kompetentā iestāde drīkst ļaut šo periodu pagarināt ar noteikumu, ka 1. punktā minēto 2,0 % atskaitījumu samazina par 0,1 punktu par katru pagājušo stundas ceturksni vai tā daļu.

3. Atkāpjoties no 1. un 2. punkta noteikumiem, auksta liemeņa svaru var aprēķināt saskaņā ar iepriekš noteiktu absolūtā svara samazinājuma mērogu, ko izstrādā dalībvalstis saskaņā ar savu cūku ganāmpulku īpašībām un par ko paziņo Komisijai. Šādu mērogu izmantošanu atļauj saskaņā ar Regulas (EEK) Nr. 2759/75 24. pantā paredzēto procedūru, ja atsevišķām svara kategorijām samazinājumi, ciktāl iespējams, atbilst tiem, kas izriet no 1. un 2. punkta.

▼M1

3. pants

▼M2

1. Standarta metode cūku liemeņu liesās gaļas satura novērtēšanai, kas atļauta kā klasifikācijas metode Regulas (EEK) Nr. 3220/84 2. panta 3. punkta nozīmē, ir parastā mazāko kvadrātu metode vai kāda t.s. rangu samazināšanas metode (piem. PLS vai PCR), tomēr var izmantot citas pārbaudītas statistiskas metodes.

Metodes pamatā ir attiecīgās valsts vai reģiona cūkgaļas produkcijas reprezentatīvs paraugs, kas sastāv vismaz no 120 liemeņiem, kuros liesās gaļas saturu novērtē atbilstīgi secēšanas metodei, kas noteikta šīs regulas I pielikumā. Ja izmanto vairāku paraugu metodi, referenci nosaka pēc paraugiem, kas sastāv vismaz no 50 liemeņiem, un precizitāte ir vismaz līdzvērtīga precizitātei, ko panāk izmantojot standarta statistisko metodi, kuras pamatā ir paraugs, kas sastāv no 120 liemeņiem atbilstīgi metodei, kas noteikta I pielikumā.

2. Klasifikācijas metodes apstiprina tikai tad, ja vidējā kvadrātiskā prognozes kļūda (RMSEP), ko aprēķina, pilnībā izmantojot savstarpējas apstiprināšanas paņēmienu, ir mazāka par 2,5. Turklāt aprēķinā iekļauj visas RMSEP izkrītošās vērtības.

▼M1

3. Dalībvalstis ar protokola palīdzību informē Komisiju par tām klasifikācijas metodēm, kuru piemērošanu tās vēlētos atļaut savā teritorijā, aprakstot sadalīšanas procesu un norādot uz principiem, kas ir šīs metodes pamatā, kā arī vienādojumus, kas izmantoti muskuļaudu proporcijas novērtēšanā. Protokolam būtu jāsastāv no divām daļām un tajā jābūt ietvertiem II pielikumā paredzētajiem elementiem. Protokola pirmo daļu iesniedz Komisijai, pirms tiek sākts sadalīšanas process.

Klasifikācijas metodes atļauj pielietot dalībvalsts teritorijā saskaņā ar Regulas (EEK) Nr. 2759/75 24. pantā noteikto kārtību, pamatojoties uz protokolu.

4. Klasifikācijas metožu pielietošanai visās detaļās jāatbilst tam aprakstam, kas sniegts Kopienas lēmumā, ar ko atļauts tās lietot.

▼B

4. pants

1. Ciktāl tas nav pretrunā ar Regulas (EEK) Nr. 3220/84 4. panta 2. punktu, cūku liemeņus marķē ar lielo burtu, kas apzīmē liemeņa šķiru pēc 3. panta 2. un 3. punktā minētās shēmas vai arī marķējumā norāda novērtēto liesās gaļas procentuālo saturu saskaņā ar 4. panta 1. punktu un, ja nepieciešams, visas pārējās ziņas, ko uzskata par vajadzīgām. Burtiem vai cipariem jābūt vismaz 2 centimetrus augstiem. Marķēšanai drīkst izmantot jebkuru netoksisku, neizdzēšamu un karstumizturīgu tinti, kā arī jebkuru citu pastāvīgu marķēšanas veidu, ko iepriekš apstiprinājusi valsts kompetentā iestāde.

2. Liemeņu puses marķē uz priekšējās apakšciskas vai gurna ādas.

3. Marķēšanai var izmantot arī etiķeti, kas piestiprināta tā, lai to nevarētu noņemt nesabojājot.

5. pants

Gadījumos, kas precizēti Regulas (EEK) Nr. 3220/84 4. panta 2. punktā, katru cūkas liemeni atsevišķi apzīmē kādā nemaināmā veidā.

6. pants

Dalībvalstis veic pasākumus, ko tās uzskata par vajadzīgiem, lai nodrošinātu šīs regulas ieviešanu to teritorijā, un par šādiem pasākumiem tās iespējami drīz informē Komisiju.

7. pants

Šī regula stājas spēkā 1985. gada 1. novembrī.

Šī regula uzliek saistības kopumā un ir tieši piemērojama visās dalībvalstīs.

▼M1









I PIELIKUMS

1. Muskuļaudu procentuālās izteiksmes aplēse balstās uz četru galveno gabalu atdalīšanu. Sadalīšanu veic saskaņā ar standartmetodi.

▼M2

2. Liesās gaļas references procentuālo saturu aprēķina šādi: Liesās gaļas svaru minētajos četros gabalos aprēķina, atņemot šo četru gabalu lieso daļu kopējā svaru no šo gabalu kopējā svara pirms sadalīšanas.

▼M1









II PIELIKUMS

1. Protokola pirmajai daļai būtu jāsniedz sadalīšanas procesa sīki izstrādāts apraksts un tajā būtu jāietver: — laika posms pārbaudei un grafiks visai atļaujas piešķiršanas procedūrai, — lopkautuvju skaits un izvietojums, — cūku populācijas apraksts, attiecībā uz ko izmantota novērtēšanas metode, — iepazīstināšana ar izmantotajām statistikas metodēm saistībā ar izvēlēto paraugu ņemšanas metodi, — valsts ekspresmetodes apraksts, — precīzs liemeņu noformējums, kas jāizmanto.

2. Protokola otrajā daļā būtu jāsniedz sīki izstrādāts sadalīšanas procesa rezultātu apraksts un tajā būtu jāietver: — iepazīstināšana ar pielietotajām statistikas metodēm saistībā ar izvēlēto paraugu ņemšanas metodi, — vienādojums, ko ieviesīs vai pielāgos, — rezultātu skaitlisks un grafisks apraksts, — jaunās aparatūras apraksts, — cūku svara limiti, kādos var pielietot jauno metodi, un jebkāda cita veida ierobežojumi saistībā ar šīs metodes praktisko pielietojumu.